CELEX: 22009D0060
Language: mt
Date: 2009-05-29 00:00:00
Title: Deċiżjoni tal-Kumitat Konġunt taż-ŻEE Nru 60/2009 tad- 29 ta’ Mejju 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

3.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 232/11
               
            DEĊIŻJONI TAL-KUMITAT KONĠUNT TAŻ-ŻEE
      Nru 60/2009
      tad-29 ta’ Mejju 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien ġie emendat bid-Deċiżjoni tal-Kumitat Konġunt taż-ŻEE Nru 27/2009 tas-17 ta’ Marzu 2009 (1).
               
            
                  (2)
               
               
                  Ir-Regolament tal-Kummissjoni (KE) Nru 1881/2006 tad-19 ta' Diċembru 2006 li jiffissa l-livelli massimi ta’ ċerti kontaminanti fl-oġġetti tal-ikel (2) għandu jiġi inkorporat fil-Ftehim. Hu xieraq li jingħata permess lin-Norveġja u lill-Iżlanda biex iżommu l-livell massimu aktar baxx għad-dijossini u PCBs li jixbħu lid-dijossina fiż-żejt tal-baħar kif stabbilit fil-leġiżlazzjoni nazzjonali tagħhom, adottata għal raġunijiet ta’ saħħa pubblika.
               
            
                  (3)
               
               
                  Ir-Regolament tal-Kummissjoni (KE) Nru 1126/2007 tat-28 ta’ Settembru 2007 li jemenda r-Regolament (KE) Nru 1881/2006 li jistabbilixxi l-livelli massimi ta' ċerti kontaminanti fl-oġġetti tal-ikel fir-rigward ta' tossini Fusarium fil-qamħirrun u l-prodotti tal-qamħirrun (3) għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 629/2008 tat-2 ta’ Lulju 2008 li jemenda r-Regolament (KE) Nru 1881/2006 li jiffissa l-livelli massimi ta’ ċerti kontaminanti fl-oġġetti tal-ikel (4) għandu jiġi inkorporat fil-Ftehim.
               
            
                  (5)
               
               
                  Ir-Regolament (KE) Nru 1881/2006 jħassar ir-Regolament tal-Kummissjoni (KE) Nru 466/2001 (5), li jinsab inkorporat fil-Ftehim u li konsegwentement għandu jitħassar taħt dan il-Ftehim.
               
            
                  (6)
               
               
                  Din id-Deċiżjoni m’għandhiex tapplika għal-Liechtenstein,
               
            IDDEĊIEDA DAN LI ĠEJ:
      Artikolu 1
      Il-Kapitolu XII tal-Anness II tal-Ftehim għandu jiġi emendat kif ġej:
      
                  1.
               
               
                  It-test tal-punt 54zn (ir-Regolament tal-Kummissjoni (KE) Nru 466/2001) għandu jitħassar.
               
            
                  2.
               
               
                  Dan li ġej għandu jiddaħħal wara l-punt 54zzzy (id-Direttiva tal-Kummissjoni 2008/60/KE):
                  
                              “54zzzz.
                           
                           
                              
                                 32006 R 1881: Ir-Regolament tal-Kummissjoni (KE) Nru 1881/2006 tad-19 ta' Diċembru 2006 (ĠU L 364, 20.12.2006, p. 5), kif emendat minn:
                              
                                          —
                                       
                                       
                                          
                                             32007 R 1126: Ir-Regolament tal-Kummissjoni (KE) Nru 1126/2007 tat-28 ta' Settembru 2007 (ĠU L 255, 29.9.2007, p. 14),
                                       
                                    
                                          —
                                       
                                       
                                          
                                             32008 R 0629: Ir-Regolament tal-Kummissjoni (KE) Nru 629/2008 tat-2 ta’ Lulju 2008 (ĠU L 173, 3.7.2008, p. 6).
                                       
                                    Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattament li ġej:
                              Dan li jmiss għandu jiddaħħal fl-Artikolu 1:
                              ‘Fir-rigward tal-livell massimu għad-dijossini u PCBs li jixbħu lid-dijossini, fiż-żejt tal-baħar, l-Iżlanda u n-Norveġja jistgħu jżommu livell massimu għat-total ta’ dijossini, furnai u (PCBs) li jixbħu lid-dijossini (WHO-PCDD/F-PCB-TEQ) ta’ 5 pg/g xaħam.’”
                           
                        
            Artikolu 2
      It-testi tar-Regolamenti (KE) Nri 1881/2006, 1126/2007 u 629/2008 fl-ilsien Iżlandiż u fl-ilsien Norveġiż, li għandhom jiġu ppublikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma b'dan awtentiċi.
      Artikolu 3
      Din id-Deċiżjoni għandha tidħol fis-seħħ fit-30 ta’ Mejju 2009, sakemm in-notifiki kollha taħt l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi pubblikata fis-Sezzjoni ŻEE u fis-Suppliment ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Mejju 2009.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 130, 28.5.2009, p. 19.
      
         (2)  ĠU L 364, 20.12.2006, p. 5.
      
         (3)  ĠU L 255, 29.9.2007, p. 14.
      
         (4)  ĠU L 173, 3.7.2008, p. 6.
      
         (5)  ĠU L 77, 16.3.2001, p. 1.
      
         (*)  L-ebda obbligi kostituzzjonali m’huma indikati.